als_Latn dik_Latn sna_Latn
Qindra protesta në mbarë botën filluan të martën, për atë që grupi i hakerëve Anonymous e ka quajtur “Marshimi i Një Milion Maskave.” Qëllimi i demonstruesve ishte për të “mbrojtur njerëzimin.”
Protestat ishin planifikuar të mbahen në 450 qytete dhe qyteza në mbarë botën – nga Tampa, Florida, gjer në Amsterdam dhe Mumbai. Sipas faqes së grupit në Facebook, demonstratat ishin menduar të ndihmonin njerëzit që të “mos harrojnë se armiqtë e tyre: miliarderë që zotërojnë banka dhe korporata me të cilat korruptojnë politikanët, që skllavërojnë popullin në padrejtësi”.
Në Uashington, demonstruesit thërrisnin “Obama. Dil jashtë. Duam të flasim me ty,” sipas NBC News. Në Çikago, policia dhe protestuesit shkëmbyen përqafime. Ndërsa në Denver, pati disa arrestime pasi është raportuar shkatërrimi i një ndërtese, sipas gazetës Denver Post.
Në promovimin e marshimit, Anonymous tha se dhuna nuk do të tolerohet. Grupi tha se “Anonymous është një lëvizje paqësore dhe nuk është e lidhur me mendimet e grupit Qytetarët e DC-së për të marrë peng Presidentin e Shteteve të Bashkuara, Senatorët dhe Gjyqtarët e Gjykatës Supreme.” Pavarësisht disa arrestimeve, protestat kanë qenë relativisht paqësore.
Zakonisht Anonymous është i njohur për protesta online përmes hakimeve, rrjedhjen e të dhënave dhe sulmeve të mohimit të shërbimit. Por gjithnjë e më shumë, njerëzit që pretendojnë të jenë pjesë e Anonymous, ose që kanë besime në përputhje me ato të grupit, po dalin në rrugë duke protestuar. Demonstruesit me maska janë parë zakonisht në protesta kundër programit të mbikëqyrjes së NSA-së.
(Herë të lexuara: 296)
als_Latn als_Latn als_Latn als_Latn als_Latn als_Latn